CELEX: 62019TN0466
Language: sl
Date: 2019-07-04 00:00:00
Title: Zadeva T-466/19: Tožba, vložena 4. julija 2019 – Société générale in drugi/SRB

2.9.2019   
            
            
               SL
            
            
               Uradni list Evropske unije
            
            
               C 295/77
            
         
      Tožba, vložena 4. julija 2019 – Société générale in drugi/SRB
      (Zadeva T-466/19)
      (2019/C 295/102)
      Jezik postopka: francoščina
      
         Stranke
      
      
         Tožeče stranke: Société générale (Pariz, Francija), Crédit du Nord (Lille, Francija) in SG Option Europe (Puteaux, Francija) (zastopniki: A. Gosset-Grainville, M. Trabucchi in M. Dalon, odvetniki)
      
         Tožena stranka: Enotni odbor za reševanje (SRB)
      
         Predlogi
      
      Tožeče stranke Splošnemu sodišču predlagajo, naj:
      
                  —
               
               
                  na podlagi člena 263 PDEU razglasi ničnost Sklepa SRB/ES/SRF/2019/10 o izračunu ex ante prispevkov v enotni sklad za reševanje za leto 2019 v delu, v katerem se nanaša na tožeče stranke;
               
            
                  —
               
               
                  na podlagi člena 277 PDEU razglasi neuporabo teh določb Uredbe o enotnem mehanizmu za reševanje, Izvedbene uredbe in Delegirane uredbe:
                  
                              —
                           
                           
                              člen 69(2), člen 70(1) ter člen 70(2)(a) in (b) Uredbe o enotnem mehanizmu za reševanje;
                           
                        
                              —
                           
                           
                              členi 4(2), 6, 7 in 10 Delegirane uredbe ter Priloga I k tej uredbi;
                           
                        
                              —
                           
                           
                              člen 4 in člen 8(5) Izvedbene uredbe;
                           
                        
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeče stranke v utemeljitev tožbe navajajo štiri razloge.
      
                  1.
               
               
                  Prvi tožbeni razlog: očitna kršitev načela enakega obravnavanja. Tožeče stranke glede tega trdijo, da so z akti, ki se izvajajo z izpodbijanim sklepom, neposredno in močno oškodovane zaradi načina izračuna osnovnega prispevka in dejavnika tveganja, ki sta v njih opredeljena. Po mnenju tožečih strank ta merila namreč ne odražajo niti njihove dejanske velikosti niti dejanskega tveganja, ki ga predstavljajo. Očitna kršitev načela enakosti, ki neposredno izhaja iz teh aktov, poleg tega še povečujejo razlike v obravnavanju, ki se uporabljajo za velike ustanove, med katere spadajo tožeče stranke, v primerjavi z malimi in srednjimi ustanovami.
               
            
                  2.
               
               
                  Drugi tožbeni razlog: očitna kršitev načela sorazmernosti. Tožeče stranke menijo, da prav tako očitna kršitev načela sorazmernosti, povzročena z akti, ki se izvajajo z izpodbijanim sklepom, samodejno izhaja iz kršitve načela enakega obravnavanja. Natančneje, mehanizem enotnega sklada za reševanje temelji na določitvi splošne ciljne ravni prispevkov, ki je vnaprej določena, zato neenakost pri razdelitvi teh prispevkov med ustanovami samodejno pripelje do nesorazmernih plačil in torej do kršitve načela sorazmernosti.
               
            
                  3.
               
               
                  Tretji tožbeni razlog: kršitev načela pravne varnosti. Kršitev načela pravne varnosti, povzročena z akti, ki se izvajajo z izpodbijanim sklepom, je povezana z nepredvidljivostjo načina izračuna prispevka, ki ga ustanova dolguje, in z dejstvom, da ta prispevek ni odvisen toliko od položaja in splošnega profila tveganja ustanove kot take ampak od njenega relativnega položaja glede na druge ustanove.
               
            
                  4.
               
               
                  Četrti tožbeni razlog: kršitev načela dobrega upravljanja. V izpodbijanem sklepu je podana kršitev načela dobrega upravljanja, ker v njem za izračun spremenljivke, ki je odvisna od tveganja, niso upoštevana vsa merila tveganja, ki so določena v Delegirani uredbi, čeprav naj bi moral biti SRB štiri leta po začetku veljavnosti mehanizma prispevkov zmožen uporabiti celoto teh meril.